recursal/SuperWikiNEXT-32B huggingface dataset:
Senarai Maharaja Sriwijaya
--------------------------

### Zaman awal

1. Sri Jayanaga 667-692
2. Sri Dhiraja 692-702
3. Sri Indravarman 702–728
4. Rudra Vikraman 728–775
5. Sri Dharmasetu 775–(?)

### Wangsa Sailendra

* Jawa

1. Samaratungga 792–840

* Suwarnadwipa

1. Balaputradewa 860–(?)

* Kedah

1. Sri Udayadityavarman 960–988
2. Sri Chulamanivarman 988–1008
3. Sri Mara Vijayatunggavarman 1008–1017
4. Sri Sangrama Vijayatunggavarman 1017–1025
5. Sri Deva 1028–(?)

Pengenalan
----------

**Maharaja Sriwijaya** adalah gelaran untuk ketua pemerintahan Kerajaan Srivijaya. Maharaja merupakan kedudukan tertinggi dalam tingkat sosial masyarakat Sriwijaya. Selain dibantu para pembesar dalam pemerintahan, baginda juga diwakili oleh para *dātu* yang mentadbir wilayah-wilayah yang lebih kecil. Dalam sistem pewarisan takhta Sriwijaya, seorang Maharaja yang mangkat akan digantikan mengikut heriaki berikut; *yuvarāja* (putera mahkota), *pratiyuvarāja* (putera mahkota kedua) dan *rājakumāra* (pewaris berikutnya).

Sejarah
-------

Ketika permulaaan Kerajaan Sriwijaya pada abad ke-7, gelaran untuk pemerintahnya ialah *Dapunta Hyang*, bermaksud "Yang Dipertuan Yang Suci" , seperti yang tercatat dalam Batu Bersurat Kedukan Bukit dan Batu Bersurat Talang Tuwo. Ini menunjukkan yang Maharaja Sriwijaya juga merupakan seorang ketua agama.

Pada abad ke-10, dipercayai pemerintah Sriwijaya mula menggunakan gelaran "Maharaja". Ini berdasarkan penemuan satu inskripsi dari kurun ke-10 dalam Bahasa Tamil yang menceritakan tentang "Sri Wijaya Maharaja" dari Sumatera yang memberikan sumbangan kepada sebuah Kuil Siva di Kolapakkam, India Selatan.

Rujukan
-------

1. ↑  *Journal of Southeast Asian studies, Volume 29*. McGraw-Hill Far Eastern Publishers. 1998. m/s. p.296. Cite has empty unknown parameter: `|coauthor=` (bantuan); `|pages=` has extra text (bantuan)
2. ↑  Casparis, J.C. (1956), *Prasasti Indonesia II: Selected Inscriptions from the 7th to the 9th century A.D.*, Vol. II. Bandung: Masa Baru.
3. ↑  M. Nijhoff (1985). *Bijdragen tot de taal-, land- en volkenkunde, Volume 141*. Koninklijk Instituut voor Taal-, Land- en Volkenkunde (Netherlands). m/s. p.334. Cite has empty unknown parameter: `|coauthor=` (bantuan); `|pages=` has extra text (bantuan)
4. ↑  Dr. Mahendra Gaur (2006). *Indian Affairs Annual 2006*. Kalpaz Publications. m/s. p.357. ISBN 978-8178355290. `|pages=` has extra text (bantuan)
***Malaysia Today*** merupakan laman berita blog Malaysia yang popular. Ia sangat dikenali kerana kritikan kepada kedua-dua kerajaan Barisan Nasional dan parti-parti pembangkang seperti Parti Tindakan Demokratik dan Parti Keadilan Rakyat. Pengasas dan penyunting adalah Raja Petra Kamarudin, seorang bekas tahanan politik. Ditubuhkan pada bulan Ogos 2004, ia mendakwa mempunyai pelawat sebanyak kira-kira 100 juta lawatan, dan ia mendakwa mempunyai pembaca lebih daripada *New Straits Times*, sebuah surat khabar harian berbahasa Inggeris utama di Malaysia.  Menurut kepada *The Star*, *Malaysia Today* menerima 1.5 juta sehari, dan merupakan satu daripada sepuluh laman teratas di Malaysia. Laman ini dihoskan di negara jiran Singapura.

Nota: URL bagi laman Raja Petra adalah "www.malaysia-today.net". Satu laman dengan nama yang hampir sama, "www.malaysiatoday.com", adalah tidak berkaitan.

Pada 27 Ogos 2008, laman web *Malaysia Today* didapati telah disekat oleh SKMM kerana dikatakan memaparkan komen-komen yang dapat mengapi-apikan masyarakat berbilang kaum di Malaysia. Penapisan itu ditarik balik pada 12 September 2008, namun Raja Petra Kamarudin ditahan di bawah ISA pada hari yang sama. Dia kemudian dihantar ke Kem Tahanan Kamunting untuk menjalani tahanan selama dua tahun pada 23 September.

Lihat juga
----------

* Malaysiakini

Nota dan rujukan
----------------

1. ↑  Kamarudin, Raja Petra (2 Jan. 2006). "The pen is mightier than the sword" Diarkibkan 2006-02-09 di Wayback Machine. *Malaysia Today*.
2. ↑  Tan, Joceline (14 Jan. 2006). Petra survives the bad press Diarkibkan 2007-10-11 di Wayback Machine. *The Star*.
3. ↑  The Star Online (2008-09-24). Raja Petra sent to Kamunting, gets two-year detention

Pautan luar
-----------

* Malaysia Today - RPK
* Malaysia Today News
***Jumbo Gajah Biru***, atau tajuk asalnya ***Khan Kluay 2*** (Bahasa Thai: ก้านกล้วย 2code: th is deprecated ), ialah sebuah filem animasi CGI buatan Thailand yang dikeluarkan ke pawagam oleh Kantana pada 26 Mac 2010 di negara asalnya. Walaupun berupa sambungan, namun inilah filem animasi Thailand pertama yang diperkenalkan di pawagam Malaysia, apatah lagi diselitkan alih suara bahasa Melayu yang dibintangi oleh Akim dan Mila dari *Akademi Fantasia*.

Sinopsis
--------

Setelah berjaya dalam pertempuran gajah terhebat, Jumbo si gagah berani dilantik menjadi gajah diraja bagi Raja Naresuan yang hebat. Jumbo walau bagaimanapun perlu mengambil keputusan yang sukar yang mungkin mengancam nyawa keluarganya. Isterinya yang tercinta Luna; menyimpan rahsianya tersendiri. Luna sedang hamil dan berhasrat untuk pulang ke kampung halamannya iaitu Kampung Hin How untuk melahirkan bayinya.

Malang tanpa diduga, Kampung Hin How diserang oleh gerombolan musuh Hongsawadee dan menawan semua penduduk kampung termasuk ahli keluarga Jumbo. Kini, Jumbo harus membuat pilihan samada menyelamatkan keluarga tersayang atau berjuang demi negara tercinta yang mungkin bermaksud kehilangan keluarga tersayang untuk selamanya.

Watak
-----

* Jumbo, ketua gajah perang yang bergelar "Ketua Penumpas Negara Hongsa" oleh Raja Ayutthaya.
* Luna, isteri kepada Jumbo.
* Barron dan Leah, anak kembar Jumbo dan Luna.
* Chiku, burung pengantar dan sahabat akrab Jumbo.
* Sonja, anak gajah.
* Bon Bon, anak gajah.
* Dui Dui, anak gajah.
* Sangda, ibu kepada Luna.
* Raja Naresuan, Raja Ayutthaya.
* Suphankalaya, kakanda kepada Raja Naresuan, menyerahkan diri untuk menjadi permaisuri Raja Hongsa demi kebebasan adindanya.
* Raja Hongsa.
* Agramon, tukang sihir dan Bendahara Hongsa.

### Pelakon suara

* Akim sebagai Jumbo
* Mila sebagai Luna
* Mazlan Mahdi sebagai Chiku, Agramon
* Shamsul Azhar Nazeer sebagai Raja Naresuan
* Jojie Hussain sebagai Sonja, Suphankalaya
* Aishah  sebagai Bon Bon
* Shikin sebagai Dui Dui
* Suzie  sebagai Sangda, Kopa

Rujukan
-------

1. ↑  Budiey Isma (9 Feb 2010). "Suara Akim dan Mila dalam Filem Jumbo Gajah Biru". *Sensasi Selebriti*. Dicapai pada 11 Feb 2010.

Pautan luar
-----------

* Khan Kluay
* *Khan kluay 2*  di Pangkalan Data Filem Internet (IMDb)
**Khattiya Sawasdipol** (Bahasa Thai: ขัตติยะ สวัสดิผลcode: th is deprecated ; transkripsi: Khattiya Sawatdiphon; 2 Jun 1951 – 17 Mei 2010), alias **Seh Daeng** (Bahasa Thai: เสธ.แดงcode: th is deprecated ; transkripsi: Se Daeng; Melayu: *Komander Merah*code: ms is deprecated ) adalah seorang mejar jeneral dalam Tentera Darat Diraja Thai. Namanya melonjak selepas menjadi komander keselamatan baju merah Barisan Bersatu bagi Demokrasi Menentang Diktator (UDD) yang menentang kerajaan Thailand pimpinan Perdana Menteri Abhisit Vejjajiva.

Pengalaman tentera
------------------

Khattiya Sawasdipol mengaku menjadi perisik membantu tentera Amerika Syarikat dalam Perang Vietnam 1975. Dia juga membantu CIA melawan komunis di Dataran Jars , Laos. Dia juga menyamar sebagai seorang muslim dan menyusup masuk ke dalam kumpulan pemberontak di Aceh,Indonesia.

Hasil tulisan
-------------

Beliau menulis beberapa buku 'best seller' dalam bahasa Thai seperti buku 'Seh Daeng'. Dia hampir mencapai status selebriti dan mempunyai ramai pengikut kultus.

UDD
---

Pada 18 Oktober 2008, tersebar berita Khattiya Sawasdipol mengesyorkan UDD si baju merah menggunakan bom petrol menyerang kereta perisai tentera Thailand.Jeneral Anupong Paochinda mahu beliau menjadi juru tari aerobik dengan nada menyindir. Pada 14 Januari 2010, pejabat Anupong meledak dengan serangan roket dengan menggunakan pelancar roket M79. Ramai pihak menuding jari menyalahkan Khattiya Sawasdipol di belakang penunjuk perasaan anti kerajaan.

Mati ditembak
-------------

Beliau ditembak tepat di kepala oleh penembak curi di hadapan stesen Sky Train Daeng Sala pada 13 Mei 2010. Ketika itu beliau sedang diwawancara oleh wartawan New York Times semasa operasi tentera untuk menawan semula kota Bangkok dari penguasaan UDD si baju merah. dia dikejarkan ke Hospital Huachiew tetapi meninggal dunia pada 16 Mei 2010.

Rujukan
-------
***Looney Tunes*** ialah sebuah siri filem pendek beranimasi tradisional dari Amerika Syarikat keluaran Warner Bros. dari tahun 1930 hingga 1969 bersama siri *Merrie Melodies*.

Siri filem pendek yang dihasilkan mereka menjadi sangat terkenal sehingga membentuk suatu francais terdiri daripada siri animasi dan filem cereka. Beberapa daripada filem produksi ini turut memenangi Anugerah Akademi dalam kategori Filem Pendek Animasi Terbaik atas pencapaian artistik mereka.

Watak-watak utama
-----------------

* Bugs Bunny
* Lola Bunny
* Daffy Duck
* Porky Pig
* Elmer Fudd
* Pepé Le Pew
* Foghorn Leghorn
* Petunia Pig
* Michigan J. Frog
* Tasmanian Devil
* Wile E. Coyote
* Road Runner
* Yosemite Sam
* Sylvester Pussycat
* Sylvester, Jr.
* Spike dan Chester
* Tweety
* Speedy Gonzales

Filem
-----

* Space Jam (1996)
* Looney Tunes: Back in Action (2003)
* Space Jam: A New Legacy (2021)

Rujukan
-------

1. ↑  "Looney Tunes". *www.bcdb.com*, April 12, 2012
2. ↑  "TV Guide magazine's 60 greatest cartoons of all time". *Fox News*. 24 September 2013.
***Keimanan Cinta*** ialah sebuah siri drama televisyen Malaysia 2011 dibintangi oleh Izreen Azminda, Jason Chong, Iqram Dinzly dan Adeline Tsen. Diadaptasi dari novel 2011 bertajuk sama karya Munie Asra terbitan Galeri Ilmu, siri ini memulakan tayangan perdana di slot Ratu TV9 dari 5 September 2011 hingga 4 Oktober 2011.

Siri ini boleh didapati melalui penstriman dalam talian di saluran YouTube rasmi TV9.

Sinopsis
--------

Rahsia Ilahi tiada siapa yang tahu. Begitu juga dengan jodoh, ajal dan maut seseorang memang tidak dirancang tetapi semuanya adalah kuasa Allah SWT. Fazura merupakan seorang jurutera di syarikat kepunyaan Tan Sri Yong yang juga merupakan datuk kepada Alan. Tan Sri Yong, seorang ahli perniagaan berbangsa Cina yang merupakan salah seorang hartawan Malaysia. Beliau suka membantu sesiapa sahaja yang berada di dalam kesusahan termasuklah Azman, lakonan Iqram Dinzly. Azman merupakan anak angkat kepada Tan Sri Yong dan tinggal bersama-sama Tan Sri Yong sekeluarga sejak kehilangan ibu dan bapanya. Azman dan Alan juga merupakan sahabat baik. Menghidapi penyakit yang boleh membawa maut adalah sesuatu yang tidak dijangka oleh Fazura. Allah SWT telah memberi satu dugaan terhebat kepadanya selain daripada kematian ibu bapanya. Namun, Fazura redha dengan ketentuanNya kerana setiap titis darah, hembusan nafas dan degupan jantungnya adalah milik Yang Maha Esa. Dialah yang lebih berhak ke atas kehidupan setiap hamba Nya. Pertemuan Fazura dengan Tan Sri Yong merupakan sesuatu yang tidak dijangka. Menikahi cucu hartawan itu pula langsung tidak pernah terlintas dalam fikirannya. Fazura akhirnya nekad berkahwin dengan Alan tanpa mengetahui ada hati insan lain yang memendam rasa. Bagi Azman, wanita sebaik Fazura bukan sepatutnya dimiliki oleh lelaki seperti Alan. Jane yang mengenali Fazura sejak kecil mula merasakan manisnya keimanan cinta Fazura. Setiap insan yang muncul dalam diri Fazura akan menyayangi insan ini. Namun, sempatkah untuk Fazura menyaksikan KEIMANAN CINTAnya subur mekar dalam setiap jiwa insan-insan di sekelilingnya? Kelmarin adalah sejarah, hari ini adalah kenyataan, esok adalah harapan dan misteri…

Pelakon
-------

### Pelakon utama

* Izreen Azminda sebagai Fazura
* Jason Chong sebagai Alan
* Iqram Dinzly sebagai Azman
* Adeline Tsen sebagai Jane

### Pelakon pembantu

* Airis Yasmin sebagai Jannah
* Wong Sip Nen sebagai Tan Sri Yong
* Zoee Tan sebagai Camelia
* Maslina Nasir sebagai Alia
* Shafiq Razlan sebagai Adam
* Bustaman Haron sebagai bapa Fazura
* Mandy Chong sebagai ibu Jane
* Razali Abd Ghani sebagai Iman
* Hasnita Mahmood sebagai Ita
* Taib Mahmood sebagai Pengawal Kebajikan

### Undangan khas

* Fauziah Nawi
* Kelvin Lau

Rujukan
-------

1. ↑  *Keimanan Cinta (2011): Episod Penuh*. *YouTube*. TV9. Dicapai pada 6 Disember 2018.
Jangan dikelirukan dengan Mustafa Osman.

**Datuk Mustafa b. Osman** telah dilahirkan pada 21 Ogos 1954 di Pontian, Johor. Beliau mendapat pendidikan awal di Sekolah Rendah Temenggung Abd. Rahman dan kemudian pendidikan menengah di Sekolah Sultan Ismail, Johor Bahru. Beliau kemudian melanjutkan pengajian ke peringkat yang lebih tinggi di Universiti Kebangsaan Malaysia dalam bidang Sains Kemasyarakatan (1974-1979). 

Datuk Mustafa b. Osman merupakan bekas Komisioner Jeneral Penjara Malaysia yang dilantik bagi menggantikan Datuk Omar b. Mohamed Dan. Datuk Mustafa bertugas sebagai Komisioner Jeneral Penjara dari 17 Oktober 2001 - 1 Jun 2009. Beliau kemudinnya digantikan oleh Datuk Wira Zulkifli b. Omar.

Kerjaya
-------

Kerjaya beliau bermula di Jabatan Penjara pada tahun 1980 dan setelah menjalani latihan asas, beliau telah ditempatkan di Pusat Latihan Pegawai Penjara dengan memegang jawatan Timbalan Penguasa Penjara (KX5) sehingga tahun 1983. Pada tahun yang sama, belaiu telah ditukarkan ke Penjara Marang dan bertugas di sana sehingga tahun 1986. Beliau telah dipilih mengikuti Kursus Diploma Sains Pengurusan, INTAN mulai daripada 5 Mac 1984 hingga 19 Jan 1985. 

Pada tahun 1986, beliau telah dinaikkan pangkat ke jawatan Penguasa Penjara (KX4) dan ditukarkan ke Maktab Penjara Malaysia. Dalam tahun 1987, beliau telah dihantar berkursus "The Treatment of Offenders" di bawah Rancangan Colombo di Jepun selama 3 bulan. Sekembali dari Jepun, beliau dinaikkan pangkat ke jawatan Pengarah Penjara (Tingkatan Tertinggi G) dan bertugas di Bahagian Keselamatan, IPPM. Pada pertengahan tahun 1988, beliau telah menghadiri Kursus Methodologi Latihan Antarabangsa di INTAN. 

Pada tahun 1990, beliau menjadi Pegawai Yang Menjaga Penjara Johor Bahru dengan jawatan Pengarah Penjara (Tingkatan Tertinggi G) sehingga tahun 1993. Kemudian dalam tahun yang sama, ditukarkan kembali ke IPPM menjadi Pengarah Bahagian Latihan. Pada tahun 1994, beliau telah dinaikkan pangkat ke Pengarah Penjara (Tingkatan Tertinggi F) dan menerajui Bahagian Keselamatan sehinggalah dilantik menjadi Timbalan Komisioner Jeneral Penjara.

Pada 16 Oktober 2001, beliau telah secara rasminya dilantik sebagai Komisioner Jeneral Penjara sehingga persaraannya pada tahun 2009.

Lihat juga
----------

* Jabatan Penjara Malaysia

|  |  |  |
| --- | --- | --- |
| Penyandang Terdahulu | **Komisioner Jeneral Penjara  2001 – 2009** | Penyandang Kemudian |
| **Datuk Omar b. Mohamed Dan** | **Dato' Seri Zulkifli b. Omar** |
Datuk **John Soh Chee Wen** atau 'Soh Chee Wen' adalah tokoh korporat terkemuka Cina di Malaysia. 

Beliau pernah menjadi pemimpin politik PKR dan dikatakan banyak menaja aktiviti dan kewangan parti.

Keluarga
--------

Isteri tercintanya, Lau May Foong meninggal dunia pada 13 Ogos 2011 di Hospital Singapura, kerana menghidap penyakit barah sejak tahun 2007.

Politik MCA
-----------

Beliau akrab dengan bekas Presiden MCA, Ling Liong Sik dan anaknya Ling Hee Leong.Beliau juga rapat dengan bekas Menteri Kewangan Daim Zainuddin.Namun ketika kemelut ekonomi pada tahun 1997, hubungan mereka retah. Beliau pernah meninggalkan Malaysia, dan kembali semula ke tanahair ini sebelum PRU-12.

Membiayai PKR
-------------

Soh Chee Wen kemudiannya melibatkan diri dalam PKR dan rapat dengan Salehuddin Hashim (bekas Setiausaha Agung), Zaid Ibrahim , Aasil Kazi Ahmad dan sebagainya selepas tsunami politik 8 Mac 2008.Beliau dilantik dalam Biro Politik PKR. Soh akhirnya keluar dari PKR tidak lama selepas Salhuddin Hashim meletak jawatan.

Pada 16 Februari 2012, Pengendali portal berita Malaysia Today, Raja Petra Kamaruddin mendakwa bahawa John Soh Chee Wen banyak membantu Parti Keadilan Rakyat (PKR) dari kewangan dan sokongan. Dengan kata lain beliau menjadi 'banker' PKR dan memnbiayai operasi Antara TV dan TV internet PKR .Antaranya beliau hendak menyumbang RM300 juta kepada Datuk Seri Anwar Ibrahim pada 16 September 2008 tetapi kemudian dibatalkan kerana tidak yakin berjaya menguasai majoriti di parlimen. RM10 juta seorang akan diberi kepada 30 wakil rakyat Barisan Nasional (BN) melompat parti dan seterusnya membantu beliau merampas Putrajaya. 
Jika menang ,Anwar boleh menjadi PM dan tidak perlu menghadapi perbicaraan liwat kedua. Artikel tulisan Raja Petra itu bertajuk 'EPISOD 8: Lelaki di Sebalik PKR (Siri 2)'

John Soh juga bertelagah mengenai keperluan menyingkirkan Exco Selangor, Elizabeth Wong ekoran kontroversi gambar bogelnya. Sejak itu, hubungan John Soh dan Anwar retak sehingga Pilihan Raya kecil Sarawak 2011. Beliau juga mencadangkan Anwar berundur dan menyerahkan segala-galanya kepada Nurul Izzah Anwar.

Ibu pejabat Parti Keadilan Rakyat (PKR) adalah milik John Soh. Hutang sewa bangunan PKR itu sehingga Jun 2010 berjumlah RM600,000 dan mencecah RM1 juta. John Soh telah membelanjakan sekitar RM30 juta untuk menaja Anwar dan PKR sejak 1998.Beliau seorang strategis utama yang menumpukan kepada cara-cara memenangi Kerajaan Persekutuan dalam PRU13

Rujukan
-------

1. ↑  "EPISODE 7: The man behind PKR (Part 1)". Diarkibkan daripada yang asal pada 2012-02-16. Dicapai pada 2012-02-17.
2. ↑  "Soh Chee Wen mengaku berbeza pandangan dengan Anwar". Diarkibkan daripada yang asal pada 2012-06-25. Dicapai pada 2012-02-17.
3. ↑  "Soh Chee Wen mengaku berbeza pandangan dengan Anwar". Diarkibkan daripada yang asal pada 2012-06-25. Dicapai pada 2012-02-17.
4. ↑  John Soh punca cita-cita 16 Sept. 2008 kempunan
**Mambau** merupakan sebuah pekan yang terletak di dalam daerah Seremban, Negeri Sembilan, Malaysia. Ia terletak 15 kilometer dari Bandaraya Seremban. Pekan ini terletak berhampiran tebing Sungai Linggi yang menjadi laluan utama perdagangan abad ke-15 dan laluan penting perdagangan bijih timah sekitar abad ke-18. Mambau menjadi hentian penting bagi laluan jalan keretapi Seremban-Port Dickson.

Kawasan Mambau kini meliputi Kampung Mawar Mambau , Pekan Mambau, Kg Baru Mambau, Kg Mambau,Rumah Murah Mambau, Rumah Rakyat Mambau, Taman Kelab Tuanku, Taman Angsamas, Mambau Garden, Mambau Heights, Kg Bemban, Kg Latak, Kg Kayu Ara, Kg Batu 3, Kg Seri Mantau dan Anak Air Garam.

Penduduk Mambau majoritinya didiami oleh kaum Cina khususnya di kawasan Pekan Mambau, Kg Baru Mambau, Mambau Garden dan Mambau Heights. Ada sejarah lisan menyebut bahawa perkataan Mambau diperolehi daripada sebutan Mandarin.

Jalan Seremban-Port Dickson menjadi jalan utama yang menghubungkan Mambau dengan Port Dickson dan Seremban. Mambau turut dihubungkan dengan Lebuhraya Seremban-Port Dickson (SPDH) yang telah dibuka secara rasmi pada tahun 1997. 

Mambau juga mempunyai institusi pendidikan seperti Sekolah Menengah Mambau, Sekolah Kebangsaan Mambau dan Sekolah Jenis Kebangsaan Cina Mambau.

Pekan Mambau mempunyai banyak perniagaan membaiki dan menjual motosikal diikuti dengan perniagaan kedai runcit dan klinik mambau. Terdapat juga perniagaan restoran makanan Cina dan warung-warung makan Melayu & India di hadapan jalan masuk ke Kg Baru Mambau. Antara kedai makan yang terkenal di Mambau ialah Kedai Nasi Lemak Mambau.

| * l
* b
* s
Negeri Sembilan Seremban |
| --- |
| Mukim | 
* Ampangan
* Labu
* Lenggeng
* Pantai
* Rantau
* Rasah
* Seremban
* Setul

 |
| Bandar | 
* Seremban
* Seremban 3
* Seremban Utama
* Mantin Utama
* Bandar Baru
	+ Enstek
	+ Kota Sri Mas
* Nilai Utama
* Sri Sendayan

 |
| Pekan | 
* Broga
* Ulu Beranang
* Labu
* Lenggeng
* Mambau
* Nilai
* Mantin
* Pajam
* Rantau
* Tiroi
* Panchor
* Taman Seremban
* Rahang Baru
* Paroi
* Bukit Kepayang
* Dusun Setia
* Sungai Gadut
* Pekan Bukti
* Sikamat
* Shah Bandar
* Setul
* Ulu Temiang
* Paroi Jaya
* Rasah Jaya
* Senawang
* Seremban Jaya

 |
| Bekas tanah rancangan | 
* FELDA Sendayan
* FELDA L.B. Johnson

 |
| Portal Negeri Sembilan |
**Majalah hubungan** ialah sejenis majalah terkelas yang mengkhususkan iklan peribadi pada sebahagian besar atau keseluruhannya. Selain daripada menerbitkan iklan tersebut, penerbit majalah hubungan juga mengendalikan perkhidmatan pengiriman mel tanpa nama yang membenarkan para pengiklan mengenal diri hanya dengan nombor peti.

Banyak majalah hubungan merupakan **majalah hubungan seks** yang menyasarkan pembaca yang mencari-cari atau menawarkan persetubuhan. Majalah hubungan khas juga wujud untuk mereka yang memiliki keutamaan seks yang tertentu, misalnya pertemuan untuk BDSM atau perkhidmatan dominan profesional atau submisif profesional.

Pautan luar
-----------

* J Ellard, J Richters and C Newman. Non-gay sexual subcultures: A content analysis of Sydney sex contact publications, National Centre in HIV Social Research, Faculty of Arts and Social Sciences, The University of New South Wales (2004) (pdf format), available via this publications list


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**KISMAS** atau **K**onvensyen **I**ndustri **S**ukan **Ma**lay**s**ia adalah satu platform yang diusahakan oleh Bahagian Industri Sukan, Kementerian Belia dan Sukan Malaysia bersama Institut Sukan Negara (ISN) bagi merangsang pembangunan industri sukan Malaysia. Objektif utama KISMAS adalah untuk merumuskan resolusi bagi menjana sukan sebagai industri di Malaysia dengan lebih profesional, teratur, berkualiti, kompeten dan menguntungkan.

KISMAS I
--------

Konvensyen kali pertama yang telah diadakan pada 7 dan 8 Ogos 2009 bertempat di Berjaya Times Square, Kuala Lumpur telah berjaya menghimpun seramai 600 orang penggerak industri sukan Malaysia dalam satu konvensyen dan membincangkan tindakan dan keperluan industri sukan Malaysia daripada pemain-pemain industri yang berkongsi kepakaran dalam pembentangan sebanyak 8 kertas perbincangan.

Sebanyak 8 resolusi telah dirumuskan pada akhir konvensyen tersebut dan Perdana Menteri Malaysia, Dato' Sri Mohd Najib bin Tun Hj Abdul Razak seterusnya mengisytiharkan tahun 2011 sebagai "Tahun Industri Sukan Malaysia".[*perlu rujukan*]

KISMAS II
---------

KISMAS II diadakan pada 28 - 30 Oktober 2010 di Palace of Golden Horses, Seri Kembangan, Selangor.

Rujukan
-------

1. ↑  Konvensyen Industri Sukan II 2010 dan Malaysia Sport Trade and Golf Expo (MSTGE) 2010 Siaran akhbar MREM. 27/10/2010
Tokong Sam Poo Kong
**Kuil Sam Poo Kong** adalah sebuah tokong Cina Buddha yang terletak di daerah Simongan, Semarang, Indonesia. Tokong ini dibina hasil biaya orang ramai terutama kutipan derma dari dermawan Cina dan tiket masuk. Di dalamnya ada pentas 'Klenteng Agung Sam Poh Kong' semasa pesta kebudayaan dan keagamaan.

Menurut sejarawan, Laksamana Cheng Ho/ Zheng He dari negara China yang berugama Islam pernah singgah di sini dan jenazahnya dikebumikan di Semarang.

Ramai pelancong China khususnya yang berugama Buddha melawat ke tokong ini terutama semasa Hari Wesak. Warga muslim China dari daerah Yunnan sangat akrab dan mengenal baik serta menyakini bahawa Laksamana Cheng Ho sebagai panglima perang utusan Tiongkok keturunan Farsi memiliki latar belakang Islam.

Gua batu di sini dipercayai sebagai tempat awal mendarat dan markas Laksamana Cheng Ho beserta anak buahnya ketika berkunjung ke Pulau Jawa. Mbah Kiai Cundrik Bumi merupakan tempat segala jenis persenjataan yang digunakan untuk mempersenjatai kelasi kapal. Kiai/Nyai Tumpeng berkaitan dengan urusan makanan di kapal dan Kiai Djangkar tempat meletakkan jangkar kapal. Sedangkan Mbah Djurumudi dipercaya sebagai makam dari jurumudi kapal. Dalam bangunan tersebut dihiasai dengan berbagai lukisan dan patung-patung yang menggambarkan perjalanan Cheng Ho sampai ke Jawa .
**Kuil Arulmigusubramania** terletak di Gunung Cheroh, bandaraya Ipoh,negeri Perak negara Malaysia. Terdapat sebuah gua yang monolith yang dijadikan kuil pertapaan bagi penganut agama Hindu yang kebanyakannya kaum India di Ipoh, Perak. Kuil ini dikendalikan oleh para sami dan penduduk Kampung Gunung Cheroh yang tinggal di kaki gunung tersebut.

Perayaan Hari Thaipusam
-----------------------

Perayaan Hari Thaipusam pada hari Ahad, 8 Februari 2009 turut dihadiri oleh Menteri Besar Perak yang baru iaitu Datuk Dr Zambry Abdul Kadir. Beliau diiringi oleh T.Murugiah yang merupakan Timbalan Menteri di Jabatan Perdana Menteri. Zambry Abdul Kadir berkesempatan meninjau permasalahan masyarakat India khususnya di Kampung Gunung Cheroh yang didiami lebih 90 keluarga India yang daif dari segi infrsstruktur bekalan elektrik, air , jalan raya dan perumahan sejak 1997 lagi. Namun permasalahan tersebut telah banyak berubah.

Pada hari Thaipusam , penganut agama Hindu membawa kavadi yang di dalammnya ada patung dewa Murugan yang telah berjaya memusnahkan kezaliman dengan menggunakan anak panah 'vel' pemberian ibunya.

Rujukan
-------
| **Kota Malang** |
| --- |
| Keluasan: |  124 km² |
| Penduduk: |  768.000 orang (2003) |
| Walikota: | Drs. Peni Suparto, M.AP |
| Lapangan terbang: | Abdurrachman Saleh |
| Provinsi: | Jawa Timur |

**Kota Malang** adalah sebuah kota di provinsi Jawa Timur, Indonesia. Ia terletak di lingkup Kabupaten Malang, di sebelah selatan Jawa Timur. Kota ini merupakan kota terbesar ke-2 di Jawa Timur setelah Surabaya. Ia terletak di tengah wilayah pegunungan di ketinggian 400 m di atas permukaan air laut.

Wilayah
-------

Kota Malang berbatasan langsung dengan wilayah Kabupaten Malang yang mengitarinya.

Letak geografi kota Malang berada pada posisi , pada koordinat 112,34'09" - 11,41'34" BT 7,54'52", 22 - 8,03'05", 11 LS.

Luas wilayah Kota Malang adalah 124 km² dengan jumlah penduduk 768.000 orang. Ia terbahagi kepada 5 kecamatan: Sukun, Klojen, Blimbing, Kedungkandang, dan Lowokwaru.

Lihat juga
----------

* Senarai Kabupaten dan Kota Indonesia

Pautan luar
-----------

* (Indonesia) Laman rasmi pemerintah Diarkibkan 2012-04-02 di Wayback Machine
* (Indonesia) Sejarah dan budaya Kota Malang
Kabinet oleh Francesco Del Tuppo; sekitar 1606-1623; 59.1 x 96.8 x 35.9 cm; Muzium Seni Metropolitan (New York).
Sebuah **kabinet** ialah peti atau almari dengan rak dan/atau laci untuk menyimpan atau mempamerkan barangan. Sebilangan kabinet boleh diletakkan secara bebas sementara kabinet-kabinet lain dipasang di dinding seperti kabinet ubat. Kabinet biasanya terbuat daripada kayu, dilapisi keluli (lazim bagi kabinet ubat) atau bahan sintetik. Kabinet gred komersial biasanya mempunyai substrat papan partikel melamin dan ditutup dengan lamina hiasan bertekanan tinggi, biasanya disebut sebagai Wilsonart atau Formica.

Kadang-kadang, sebuah kabinet mempunyai satu atau lebih pintu di bahagian depan yang dipasang dengan perkakasan pintu, dan kadang-kadang memiliki kunci. Kabinet mungkin mempunyai satu atau lebih pintu, laci, dan/atau rak. Sebuah kabinet pendek sering mempunyai permukaan yang dikemaskan di bahagian atas yang dapat digunakan sebagai tapak pameran atau sebagai permukaan kerja, seperti tapak permukaan perabot di dapur.

Rujukan
-------

* Lee Jesberger (2007).  *Pro Woodworking Tips.com*.
* Ernest Joyce (1970). *Encyclopedia of Furniture Making*. Revised and expanded by Alan Peters (1987). Sterling Publishing. ISBN 0-8069-6440-5 (Original edition), ISBN 0-8069-7142-8 (Paperback)
* John L. Feirer (1988). *Cabinetmaking and Millwork*, Fifth Edition. Glencoe Publishing Company. ISBN 0-02-675950-0

Pautan luar
-----------

* Kenny, Peter M.; Safford, Frances Gruber; Vincent, Gilbert T. "American kasten : the Dutch-style cupboards of New York and New Jersey, 1650-1800" (PDF). Perpustakaan Muzium Seni Metropolitan.

|  |  |
| --- | --- |
| Ikon tunas | Rencana berkaitan kesenian ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Israel
* Amerika Syarikat
* Republik Czech

 |
***Kristal Maya*** ialah sebuah siri drama televisyen Malaysia 2014 arahan Azmi Hatta, dibintangi oleh Amyra Rosli Shahz Jaszle, dan Amar Baharin. Siri ini bersiaran di Slot Samarinda TV3 pada 13 Ogos 2014.

Sinopsis
--------

Mengisahkan seorang wanita bernama Maya (Amyra Rosli) bekerja di sebuah syarikat. Tajuk drama *Kristal Maya* diambil sempena watak utama iaitu Maya dan nama syarikat tempat Maya bekerja iaitu Syarikat Kristal. Datuk Efendi (Rahim Jailani) merupakan pengarah Syarikat Kristal, dibantu oleh Mona (Elly Mazlin) adik ipar Datuk Efendi.

Di Syarikat Kristal itu, Maya ditemukan dengan Ezam (Shah Jaszle). Ezam seorang bos yang tegas. Tugas Maya membantu Ezam dalam bahagian penerbitan kreatif.

Maya tinggal bersama ibunya Aziah (Dilla Ahmad) dan adik lelakinya Muadz (Ryzal Jaafar) yang masih menuntut di kolej sama dengan anak Datuk Efendi Sharizan (Hefny Sahad). Syukri (Amar Baharin) anak sulung Datuk Efendi jatuh cinta pandang pertama dengan Maya. Syukri seorang kasanova menggunakan kedudukannya sebagai Penerbit Eksekutif untuk menggoda perempuan yang diminati.

Datuk Efendi sering memberi amaran kepada Maya tentang anaknya Shukri yang sering mempermainkan hati wanita. Dia tidak mahu Maya menjadi mangsa. Maya tidak memperdulikan nasihat itu, kerana beliau seorang yang sukar jatuh cinta dan fokusnya hanya pada kerjaya.

Maya merasakan sesuatu yang luar biasa dengan perwatakan Ezam yang dingin seolah menyimpan rahsia tentang dirinya. Apabila mereka semakin rapat, Maya semakin ingin tahu rahsia diri Ezam. Ezam pula makin keliru apabila satu perasaan pelik terbit pada hatinya terhadap Maya. Adakah perasaan pelik itu akan mula berputik bunga-bunga cinta? Apakah reaksi Syukri apabila perasaannya ditolak mentah-mentah oleh Maya?

Pelakon
-------

### Pelakon utama

* Amyra Rosli sebagai Maya
* Shahz Jaszle sebagai Ezam

### Pelakon pembantu

* Amar Baharin sebagai Syukri
* Hefny Sahad sebagai Shah
* Ryzal Jaafar sebagai Muadz
* Ika Nabella sebagai Dewi
* Rahim Jailani sebagai Datuk Efendi
* Dilla Ahmad sebagai Aziah
* Elly Mazlein sebagai Mona
* Erry Putra sebagai Zafran
* Shakilla Khoriri sebagai Shaza
* Zarina Zainuddin sebagai Datin Melissa
* Shaharuddin Thamby sebagai Datuk Moktar
* Yenny Lee sebagai Datin Serina
* Sabree Fadzil sebagai Darus

Trivia
------

* Gandingan sulung Amyra Rosli dan Amar Baharin.
* Projek drama TV3 pertama gandingan Amyra dan Shahz Jaszle. Mereka berdua digandingkan sekali lagi dalam satu lagi projek drama mereka untuk TV3, *Bidadari* yang ditayangkan pada 2015.

Rujukan
-------

1. ↑

Pautan luar
-----------

* *Kristal Maya*  di Pangkalan Data Filem Internet (IMDb)
Sebuah komputer kekotak-kotakan, berwarna kuning air, dengan layar hitam putih kecil menunjukkan sebuah tetingkap dan arca-arca meja.Macintosh asal, komputer peribadi pertama dipasarkan dengan jayanya yang menggunakan antara muka grafik pengguna, bukannya baris perintah.
Sebuah komputer lebar, nipis dan anggun diperbuat daripada aluminum dengan layar yang besar.Sebuah komputer iMac dari Ogos 2007, sebuah Macintosh semua-dalam-satu moden.
**Macintosh** (disebut /ˈmækɨntɒʃ/ *MAK-in-tosh*), atau **Mac**, ialah satu siri bagi beberapa barisan komputer peribadi yang direka, dibangun, dan dipasarkan oleh Apple Inc. Macintosh sulung telah diperkenalkan pada 24 Januari 1984; ia merupakan komputer peribadi yang berjaya dipasarkan dengan menampilkan sebuah tetikus dan antara muka grafik pengguna, berbanding antara muka baris perintah. Apple Inc. terus berjaya dengan barisan produk ini sehingga penggal kedua 1980-an, namun menghilang pada 1990-an kerana pasaran komputer peribadi beralih arah kepada pelantar "Wintel": mesin serasi IBM PC yang menjalankan MS-DOS dan Microsoft Windows.

Rujukan
-------

1. ↑  "Define Macintosh". Dictionary.com. Dicapai pada 25 Oktober 2011.
2. ↑  Polsson, Ken (29 Julai 2009). "Chronology of Apple Computer Personal Computers". Diarkibkan daripada yang asal pada 2009-08-21. Dicapai pada 25 Oktober 2011. Lihat 3 Mei 1984.
3. ↑  Edwards, Benj (15 Ogos 2008). "Eight ways the iMac changed computing". Macworld. Dicapai pada 25 Oktober 2011.

|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Templat:Mariologi Gereja Roman Katolik mengajar sebagai dogma bahawa Bunda Maria, ibu Yesus Kristus, "setelah menyelesaikan perjalanan duniawinya, telah diangkat tubuh dan jiwanya ke dalam kemuliaan syurga." Ini bermakna Mary telah dibawa ke syurga dalam satu badan dan jiwa yang lengkap. Hari perayaan yang menghormati perjalanan Mary ke syurga dirayakan sebagai *Hari Raya Pengangkatan Perawan Maria ke syurga'* oleh Roman Katolik. Doktrin ini telah ditubuhkan sebagai dogmatik dan maksum oleh Paus Pius XII pada 1 November 1950 melalui Perlembagaan Apostolik *Munificentissimus Deus*. Konsep kenaikan Maria ke syurga juga diajar oleh Gereja Ortodoks Timur dan gereja Ortodoks Oriental dan Koptik, di mana ia dikenali sebagai *The Sleep of the Theotokos*. Dalam denominasi yang meraikannya, peristiwa pengangkatan ke syurga disambut setiap 15 Ogos, sebagai hari kewajipan suci dalam Gereja Roman Katolik. Pada 15 Ogos 2004, khutbah yang disampaikan di Lourdes, Paus Yohanes Paulus II memetik bacaan Yohanes 14:3 dalam Alkitab sebagai asas Alkitab untuk memahami dogma Assumption of Maria ke syurga, di mana Kristus, dalam pengisytiharan perjamuan terakhir-Nya, menjelaskan "Apabila Aku pergi dan menyediakan tempat bagimu, Aku akan datang kembali dan akan membawa kamu bersama-sama Aku, di mana Aku berada, di sana kamu mesti berada." Menurut teologi Katolik, Maria adalah jaminan pemenuhan janji Kristus. Walau bagaimanapun, ramai ahli teologi tidak bersetuju dengan tafsiran Kitab Suci ini, dan kepercayaan tentang Kristus yang bercakap tentang persiapan untuk Kalvari dan penyaliban untuk pengampunan dosa.

Lihat juga
----------

* Ibu Tuhan
* Immaculate Conception
* Keperawanan abadi Mary

Bibliografi
-----------

* Pembuat Kasut, Stephen J. (2002, 2006). *Tradisi Purba Perawan Maria Dormition dan Assumption*. Oxford University Press, Oxford. ISBN 0-19-921074-8
* Duggan, Paul E. (1989). *The Assumption Dogma: Beberapa Reaksi dan Implikasi Ekumenikal dalam Pemikiran Ahli Teologi berbahasa Inggeris*. Emerson Press, Cleveland, Ohio

Pautan luar
-----------

* Kelab Pancaragam St.Mary di Ghaxaq,Malta yang menganjurkan pesta Assumption of Our Lady di kampung yang sama, setiap tahun pada 15 Ogos.
* Tradisi Awal Dormition dan Assumption Perawan Maria koleksi naratif Dormition dan Assumption awal dengan pengenalan
* The Assumption of the Blessed Virgin MaryDiarkibkan 2008-08-18 di Wayback Machine berdasarkan Mariologi Juniper Carol

Lukisan terkenal
----------------

* *Assumption of the Virgin* oleh Antonio da Correggio
* *Assumption of the Virgin* oleh Annibale Carracci

Rujukan
-------

1. ↑  Paus Pius XII: [http: //www.vatican .va/holy\_father/pius\_xii/apost\_constitutions/documents/hf\_p-xii\_apc\_19501101\_munificentissimus-deus\_en.html "*Munificentissimus Deus* - Mentakrifkan Dogma Anggapan"], par. 44. Vatican, 1 November 1950
2. ↑  Khotbah Bapa Suci John Paul II, 15 Ogos 2004, Ziarah Apostolik ke Lourdes, Wanita kepada Iman dan Keluarga,  Diarkibkan 2015-04-26 di Wayback Machine
Templat:Tahun liturgi Gereja Katolik Templat:Katolik-stub
**Krisis politik Madagascar 2009** berhubung beberapa siri tunjuk perasaan penduduk yang anti kerajaan di negara Madagascar dan kesannya. Ia bermula pada Januari 2009 terhadap Presiden Marc Ravalomanana. Protes bertukar ganas itu diketuai oleh Andry Rajoelina, datuk bandar Antanarivo, pembangkang terhadap Presiden Marc Ravalomanana.

Lebih 100 orang telah terbunuh sejak protes anti kerajaan bermula. Sebahagiannya kerana bumbung sebuah rumah kedai terbakar dan jatuh. Sebahagian lagi pula kerana ditembak polis.

Pada 16 Mac 2009, salah satu istana Presiden Ravalomanana, Istana Ambohitsorohitra, digempur dan ditawan oleh askar-askar Tentera Madagaskar. Laporan juga membayangkan yang bank pusat negara itu turut ditawan. Kesatuan Afrika telah mengecam serbuan itu, memanggilnya "cubaan rampasan kuasa". Tindakan ini berlaku selepas ketua pembangkang Andry Rajoelina menyeru supaya Presiden ditahan; Rajoelina kemudian menegaskan bahawa serbuah itu bukan suatu rampasan kuasa, Presiden Ravalomanana juga tidak berada di istana tersebut, walaupun dia dengan segera melantik dirinya sebagai presiden dan memasuki pejabat presiden di istana tersebut.

Beberapa jam kemudian, BBC melaporkan yang Ravalomanana akan meletak jawatan dan menyerahkan kuasa presiden dan perdana menteri kepada satu lembaga tentera yang diketuai Naib Laksamana Hyppolite Ramaroson; Ravalomanana telahpun berpindah ke lokasi yang tidak diketahui. Junta tentera ini yang terdiri daripada kakitangan kanan tentera, akan bertanggungjawab mengatur pilihan raya dalam tempoh 24 bulan dan menulis semula perlembagaan untuk "Republik Keeempat". Bagaimanapun, Ramaroson mengumumkan pada 18 Mac yang tentera akan memindahkan kuasa terus kepada Rajoelina, menjadikannya presiden; dan dipertanggungjawabkan dengan tugasan yang sebelum ini diserahkan kepada lembaga pengarah tentera oleh Ravalomanana.

Rujukan
-------

1. 1 2  Norris Trent, Catherine (2008-01-29). "Antananarivo almost a ghost town after protests". France 24. Agence France-Presse. Diarkibkan daripada yang asal pada 2009-02-01. Dicapai pada 2009-01-29.
2. ↑  "Madagascar soldiers seize palace". BBC News. 16 Mac 2009. Dicapai pada 2009-03-18.
3. ↑  "Pressure grows on Madagascar head". BBC News. 17 Mac 2009. Dicapai pada 2009-03-18.
4. ↑  "Madagascar president forced out". BBC News. 17 Mac 2009. Dicapai pada 2009-03-18.
5. ↑  Lough, Richard (17 Mac 2009). "Madagascar's president steps down". Washington Post. Dicapai pada 2009-03-18.[*pautan mati kekal*][*pautan mati kekal*]
6. ↑  "Military backs Madagascar rival". BBC News. 17 Mac 2009. Dicapai pada 2009-03-18.
**Knot** (/nɒt/) adalah satu unit halaju yang bersamaan dengan satu batu nautika sejam, tepatnya 6999514444444444444♠1.852 km/j (kira-kira 6999514444691199999♠1.15078 mph). Simbol standard ISO untuk knot adalah *kn*. Simbol sama yang lebih disukai oleh Institut Jurutera Elektrik dan Elektronik (IEEE); *kt* yang mana juga menjadi kebiasaan, terutamanya dalam bidang penerbangan di mana ia dicadangkan oleh Pertubuhan Penerbangan Awam Antarabangsa. Knot merupakan unit bukan-SI. Dalam bidang-bidang meteorologi, navigasi maritim dan udara contohnya, sebuah kapal yang berlayar pada halaju 1 knot di garis meridian difahamkan seluruh dunia kira-kira satu minit pada latitud geografi dalam masa sejam.

Unit ini datang daripada penggunaan sejenis alat nautika iaitu *chip log* terdiri dari suatu kayu atau bahan apungan yang dibaling ke laut, bilangan simpulan (*knot* dalam bahasa Inggeris) tali diikat pada bahan ini yang ditarik keluar dari kapal dikira bersama tempoh diukur pada jam (terutamanya jam pasir) untuk mendapatkan kelajuan kapal yang berlayar.

Definisi
--------

1 knot antarabangsa =
1 batu nautika per jam (mengikut definisi),
1.852 kilometer per jam (dengan tepat),
0.51444 metres per saat (anggaran),
1.15078 miles per jam (anggaran),
20.25372 inches per saat (anggaran)
1.68781 feet per saat (anggaran).

Rujukan
-------

1. ↑  Bartlett, Tim (July 2008) [2003]. *RYA Navigation Handbook*. Southampton: Royal Yachting Association.
2. ↑  "ISO 80000-3:2006". International Organization for Standardization. Dicapai pada 20 July 2013.
3. ↑  International Standards and Recommended Practices, Annex 5 to the Convention on International Civil Aviation, "Units of measurement to be Used in Air and Ground Operations", ICAO, 4th Edition, July 1979.
4. 1 2  "Non-SI units accepted for use with the SI, and units based on fundamental constants". *SI brochure (8th ed.)*. International Bureau of Weights and Measures. The knot is defined as one nautical mile per hour. There is no internationally agreed symbol, but the symbol kn is commonly used.
5. ↑  Mayne, Richard (2000). *The Language of Sailing*. Routledge. m/s. 51. ISBN 9781315063348.
6. ↑  Nix, Elizabeth (3 September 2019). "Why is a ship's speed measured in knots?". *History*. Dicapai pada 25 Jun 2021.
Imej yang menunjukkan proses komunikasi visual
**Komunikasi visual** ialah penggunaan elemen visual untuk menyampaikan idea dan maklumat yang merangkumi tetapi tidak terhad kepada, tanda, tipografi, lukisan, reka bentuk grafik, ilustrasi, reka bentuk industri, pengiklanan, animasi, dan sumber elektronik. Manusia telah menggunakan komunikasi visual sejak zaman prasejarah. Dalam budaya moden, terdapat beberapa jenis ciri apabila ia datang kepada elemen visual, ia terdiri daripada objek, model, graf, rajah, peta dan gambar. Di luar jenis ciri dan elemen yang berbeza, terdapat tujuh komponen komunikasi visual: warna, bentuk, ton, tekstur, angka-tanah, imbangan dan hierarki.

Rujukan
-------

1. 1 2 3  "7 Paramount Components of Visual Communication". *Infographic Design Team - Infographics Design - Data Visualization*. Retrieved 2021-01-27.
2. ↑  "Subject Week". *www.aubg.edu* (dalam bahasa Inggeris). November 21, 2020. Dicapai pada 2021-01-28.
3. ↑  Eddy, Matthew Daniel. "Diagrams". in Anthony Grafton, Ann Blair and Anja Sylvia Goeing (Eds.), A Companion to the History of Information (Princeton: Princeton University Press, 2020), 397-401. Cite journal requires `|journal=` (bantuan)

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Sepanyol
* Israel
* Amerika Syarikat
* Republik Czech

 |
**Majlis Daerah Setiu** terletak di Bandar Permaisuri, Setiu, Terengganu. Kedudukannya adalah lebih kurang 70 kilometer 
dari bandar Kuala Terengganu dan 40 kilometer dari bandar Jerteh.

Sejarah & Latar Belakang
------------------------

Majlis Daerah Setiu ditubuhkan pada 1 Jun 1985 mengikut Warta Kerajaan Negeri Terengganu No. 335 bertarikh 6 Jun 1985 
dan merupakan pihak berkuasa tempatan yang ke 7 bagi negeri Terengganu Sebagai Lembaga Bandaran Pembangun Setiu Inggeris : Setiu 

Kawasan pentadbiran Majlis Daerah Setiu terbahagi kepada sebuah bandar utama, iaitu Bandar Permaisuri ( Pusat Daerah ) 
dan 8 pusat petempatan yang memainkan peranan penting dalam konteks menawarkan barangan, perkhidmatan dan pentadbiran 
kepada penduduk :-

* Pekan Sri Langkap (Sungai Tong)
* Guntong Luar
* Merang
* Fikri
* Penarik
* Chalok
* Saujana
* Bintang

Keluasan
--------

Luas kawasan pentadbiran pada masa itu adalah 76.69 km persegi. Namun mulai 18 Julai 1996, seluruh kawasan Daerah Setiu 
telah diwartakan sebagai kawasan Majlis Daerah Setiu sebagaimana Warta Kerajaan Negeri Terengganu No. 907 dan menjadikan 
luas kawasan Majlis Daerah Setiu bertambah kepada 1304.36 km. persegi (10.07 % daripada keluasan negeri Terengganu).

Misi
----

Merancang dan menyediakan prasarana yang berkualiti,mencukupi dan perkhidmatan yang efektif bagi mencapai sebuah perbandaran
yang sejahtera.

Visi
----

Menjadikan Majlis Daerah Setiu sebagai sebuah perbandaran yang membangun dan berteraskan bandar sejahtera menjelang tahun 2015.

Yang Dipertua terdahulu
-----------------------

| Bil. | Yang Dipertua Majlis Daerah Setiu | Tempoh Berkhidmat |
| --- | --- | --- |
| 1 | YBM Dato’ Dr. Haji Tengku Mahmud Bin Mansor [S.P.M.T, D.P.M.T, K.M.N, J.P, P.J.C, P.J.K] | 01.01.1985 – 31.12.1990 |
| 2 | YB Tuan Haji Shafi’i Bin Omar [A.M.N, P.J.K] | 01.01.1991 – 31.05.1995 |
| 3 | YB Datuk Haji Mohd Jidin Bin Shafee [D.P.M.T, D.M.S.M, K.M.N, A.M.N] | 01.01.1995 – 31.12.1997 |
| 4 | Tuan Haji Kamaludin Bin Ismail [S.M.Z, S.M.T, P.J.C, P.J.K] | 01.01.1998 – 31.05.2000 |
| 5 | En. Mustafa Bin Abdul Rahman [S.M.Z, S.M.T, P.J.C, P.J.K] | 01.06.2000 – 30.11.2000 |
| 6 | Tuan Haji Haron Bin Che Rawi [S.M.T, A.M.Z, P.J.K] | 01.12.2000 – 19.04.2004 |
| 7 | Tuan Haji Mohamad Kamil Bin Othman [S.M.T, P.J.C, P.J.K] | 20.04.2004 – 16.04.2005 |
| 8 | En. Wan Ismail Sahaimi Bin Haji Wan Omar [P.J.K] | 17.04.2005 – 31.12.2008 |
| 9 | En. Harun Bin Mohamad [A.M.Z, P.J.K] | 01.01.2009 – 31.12.2010 |
| 10 | Tuan Haji Ishamudin Bin Hashim [A.M.T, P.J.K] | 01.01.2011 – 30.06.2012 |
| 11 | Tuan Haji Johan Bin Ibrahim [A.M.Z, P.J.K] | 01.07.2011 – |
**Komunikasi teknikal** ialah cara menyampaikan maklumat saintifik, kejuruteraan, atau teknikal yang lain. Individu dalam pelbagai konteks dan dengan berbagai-bagai kelayakan pakar melibatkan diri dalam komunikasi teknikal. Beberapa individu dilantik sebagai penghubung teknikal atau penulis teknikal. Individu ini menggunakan satu set kaedah menyelidik, mendokumenkan, dan mempersembahkan proses teknikal atau produk. Penghubung teknikal boleh meletakkan maklumat yang mereka tangkap ke dalam dokumen kertas, laman web, latihan berasaskan komputer, teks tersimpan secara digital, audio, video, dan media yang lain. Persatuan Komunikasi Teknikal mentakrifkan bidang ini sebagai sebarang bentuk komunikasi yang menumpukan topik teknikal atau khusus, menghubungkan terutamanya menggunakan teknologi atau membekalkan arahan cara melakukan sesuatu. Dengan lebih jelas, Institut Penghubung Saintifik dan Teknikal mentakrifkan komunikasi teknikal sebagai komunikasi faktual, biasanya tentang produk dan perkhidmatan. Persatuan Eropah untuk Komunikasi Teknikal mentakrifkan dengan ringkas komunikasi teknikal sebagai "proses mentakrifkan, mencipta dan menyampaikan produk maklumat untuk kegunaan produk yang selamat, cekap dan berkesan (sistem teknikal, perisian, perkhidmatan)".

Apa-apa takrifannya pun bagi komunikasi teknikal, matlamat lengkap amalan ini adalah untuk mencipta dengan mudah maklumat boleh capai untuk khayalak khusus.

Lihat juga
----------

* Takrifan teknikal
* Penyuntingan teknikal
* Penulisan teknikal

Rujukan
-------

1. ↑  Johnson-Sheehan, Richard (2005). *Technical Communication Today*. Longman. ISBN 978-0-321-11764-9.
2. ↑  Defining Technical Communication at the STC official website. Accessed February 28, 2018.
3. ↑  What is Technical Communications? TechWhirl. Accessed December 9, 2014.
4. ↑  Thinking of a career in technical communication? Diarkibkan 2016-04-21 di Wayback Machine at the ISTC official website. Last updated May 2012. Accessed February 28, 2013.
5. ↑  Defining Technical Communication at the tekom Europe official website. Last updated October 2015. Accessed October 8, 2015.
6. ↑  What is Technical Communication? at the official website of the Technical Communicators Association of New Zealand. Accessed February 28, 2013.

  

Templat:Communication studies
|  |
| --- |
| **Buku / Novel** |
| Kulit buku Malacca Coins. |
| Malacca Coins |
| **Siri** |  |
| **Pengarang Asal** | William ShawMohd Kassim Haji Ali |
| **Penterjemah** |  |
| **ISBN** | ISBN |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Penerbit Jabatan Muzium Negara |
| **Negara** | Malaysia Malaysia |
| **Bahasa** | bahasa Inggeris |
| **Tahun Keluaran** | 1970 |
| **Bilangan Muka Surat** | 21 |
| **Harga** | $7.00 (2009) |

Buku **Malacca Coins** merupakan sebuah buku dalam bahasa Inggeris yang diterbitkan pada tahun 1970. Ia berharga RM$7.00. 

  
  
Buku Malacca Coins ini diterbitkan oleh Jabatan Muzium Negara.

Ringkasan
---------

Buku ini membincangan mengenai duit syiling yang digunakan di Melaka sepanjang zaman.

Buku setebal 21 muka surat ini merupakan buku nipis yang mengandungi bahan numismatik khusus bagi syiling Melaka. Terdapat gambar-gambar syiling yang digunakan di Melaka yang diambil dari Muzium Negara Kuala Lumpur, Muzium Negara SIngapura dan Muzium British. 

Buku Malacca Coins ini merangkumi syiling dari Kesultanan Melayu Melaka sekitar. 1400-1511 A.D di bawah pemerintahan beberapa orang Sultan yang berlainan, Pendudukan Portugis 1511-1641 dan akhirnya Pendudukan Belanda 1641-1795.

Surat menyurat
--------------

Buku ini boleh didapati dari:-

Ketua Pengarah
Jabatan Muzium Malaysia
Jalan Damansara
50566 Kuala Lumpur
(u.p.: Unit Perpustakaan)
Tel: 03-22826255 X 277

Lihat juga
----------

*

Pautan luar
-----------

* Malacca Coins
* Buku **Malacca Coins**